OzLabs/hebrew-wiki-articles huggingface dataset:
פול סקרדון

פול סקרדון (באנגלית: Paul Scardon; 6 במאי 1874 - 17 בינואר 1954) היה שחקן, מפיק ובמאי על במות אוסטרליה וניו יורק.
== חייו ==
כשהיה בן 15, סקרדון הופיע לראשונה על הבמה כקונטוריסט בוודוויל. הוא התקדם מזה לפנטומימה ואז הצטרף ללהקה בראשותו של ג'יי סי ויליאמסון, שטיילה בניו זילנד ובאוסטרליה במשך חמש שנים. ב-1905 הוא הצטרף ללהקה בראשותו של נאנס אוניל, וסיבוב ההופעות של הלהקה הביא אותו לארצות הברית.

השתתף בין היתר בהצגות הבאות בברודוויי: "כוללים את גברת באמפסטד-לי" (1911), "בקי שארפ" (1911), "הקקדו הירוק" (1910), "האנל" (1910), "החייבים" (1909), "אגנס" (1908), "בן דודנו האמריקאי" (1908) ו"בריגדיר ג'רארד" (1906).

סקרדון נסע להוליווד בשנת 1910. בקולנוע, הוא עבד עבור Majestic Pictures, אולפני Reliance-Majestic ואולפני Vitagraph. הוא ביים את בלאנש סוויט ב"בעל לא מוכן", את בסי באריסק בכמה מההפקות המצליחות ביותר שלה, ואת רוב המלודרמות שבהן כיכבה אשתו, השחקנית בטי בליית'. סקרדון, שפרש עם כניסתם של סרטי הסאונד, חזר לקולנוע כשחקן בשנות ה-40 של המאה ה-20, שם שיחק בתפקידים קטנים עד שפרש מתעשיית הקולנוע ב-1948.

== מותו ==
סקרדון היה נשוי לשחקנית בטי בליית' מ-1919. ב-18 בינואר 1954 מת סקרדון מהתקף לב בפונטנה, קליפורניה, בגיל 79.

== פילמוגרפיה ==
* הרפתקאותיו של מארק טוויין (1944) - רודיארד קיפלינג (ללא קרדיט)
* קיטי (1945) – אובזרבר (ללא קרדיט)
* הדלטונים רוכבים שוב (1945) - עורך דין (ללא קרדיט)
* סינדרלה ג'ונס (1946) - השופטת רוטלדג' (ללא קרדיט)
* דרך מיזורי (1946) - פרופ' לואיס
* ג'נטלמן ג'ו פלוקה (1946) - דייל בחדר תיקים (ללא קרדיט)
* פסק הדין (1946) - סקסטון (ללא קרדיט)
* נרדף (1947) - חבר מושבעים (ללא קרדיט)
* זמן מחוץ לתודעה (1947) - באטלר (ללא קרדיט)
* ג'ו פלוקה בנוקאאוט (1947) - פקיד רכבת (ללא קרדיט)
* מג'יק טאון (1947) - הודג'ס
* מרטון של הסרטים (1947) - חבר מועדון (ללא קרדיט)
* הטקסני המופלא (1947) – אזרח (ללא קרדיט)
* סוד מעבר לדלת (1947) - עיני ינשוף (ללא קרדיט)
* ג'ו פלוקה ב"מטורף נלחם" (1948) - ד"ר בורמן
* סימן האיל (1948) – פרוון (ללא קרדיט)
* קנון סיטי (1948) - ג'ו בונדי
* הוא הלך בלילה (1948) – בעל חנות משקאות חריפים (ללא קרדיט)
* חזה שנגחאי (1948)
* יאנקי מקונטיקט בחצר המלך ארתור (1949) - רוכל לבן שיער (ללא קרדיט)
* הדולינים של אוקלהומה (1949) - תפקיד קטן (ללא קרדיט)
* שמשון ודלילה (1949) – קבצן (ללא קרדיט)
* בל ממקסיקו הישנה (1950) - מר אמברקרומבי (ללא קרדיט) (תפקיד קולנועי אחרון)

=== במאי ===
* האליבי
* כל האדם
* דירה 29
* ארסן לופין (1917)
* רווקים ילדים
* לנצח את הסיכויים
* חסין יופי
* נקודת השבירה (1921)
* השער השבור
* ילדים לא רצויים
* השעה האפלה ביותר
* שחר החופש
* האישה הנחשקת
* האויב
* נשיקות שווא (1921)
* נלחמים בגורל
* המהמרים
* משחק עם הגורל
* גאלוס הזהב
* שער הזהב (1918)
* האל הירוק (1918)
* תעלומת גרל (1917)
* הנץ
* רצונה החופשי (1924)
* זכותה לחיות
==קישורים חיצוניים==
מיטיה לוטריץ'

מיטיה לוטריץ (בסלובנית: Mitja Lotrič; נולד ב-3 בספטמבר 1994 בסלובניה) הוא כדורגלן סלובני המשחק בעמדת הקשר ההתקפי בקבוצת בני סכנין מליגת העל הישראלית ובנבחרת סלובניה.

== קריירת מועדונים ==
לוטריץ' שיחק בקבוצות נ.ד. מורה 05, קופר, רודאר ולניה ונ.ק. צליה בליגת העל הסלובנית, ובקבוצת פאפוס בליגת העל הקפריסאית.

ב-4 באוקטובר 2020 חתם לוטריץ' בווירצבורגר קיקרז מהבונדסליגה השנייה. ב-18 באוקטובר ערך את הופעת הבכורה שלו במועדון, בהפסד 2-0 להולשטיין קיל במסגרת המחזור הרביעי בליגה לעונת . במשך תקופתו במועדון ערך לוטריץ' 24 הופעות ליגה, בהן הבקיע שני שערים. בתום עונת , בה ירדה וירצבורגר קיקרז לליגה הגרמנית השלישית, הושאל לוטריץ' למשך עונה לנ.ש. מורה מליגת העל הסלובנית, במדיה ערך 21 הופעות ליגה והבקיע שלושה שערים.

ב-25 ביוני 2022 חתם לוטריץ' בבני סכנין מליגת העל הישראלית, אך שוחרר עוד בטרם התחילה העונה.

בפברואר 

== קריירה בינלאומית ==
ב-10 בינואר 2017 ערך לוטריץ' את הופעת הבכורה שלו בנבחרת סלובניה, בתיקו 0-0 נגד נבחרת ערב הסעודית במשחק ידידות.

== תארים ==
;קופר
* הגביע הסלובני (1): 2014/2015
* הסופר קאפ הסלובני (1): 2015

;נ.ק. צליה
* אליפות סלובניה (1): 2019/2020

== קישורים חיצוניים ==

== הערות שוליים ==

קטגוריה:כדורגלנים סלובנים
קטגוריה:קשרי כדורגל סלובנים
קטגוריה:כדורגלני קופר
קטגוריה:כדורגלני פאפוס
קטגוריה:כדורגלני צליה
קטגוריה:כדורגלני מורה
קטגוריה:כדורגלני בני סכנין
קטגוריה:כדורגלני נבחרת סלובניה
קטגוריה:כדורגלנים זרים בישראל
קטגוריה:ספורטאים סלובנים בקפריסין
קטגוריה:ספורטאים סלובנים בגרמניה
קטגוריה:ספורטאים סלובנים בישראל
קטגוריה:ספורטאים סלובנים באוסטריה
קטגוריה:סלובנים שנולדו ב-1994
עונת 1979/1980 בליגת המשנה ההולנדית

עונת 1979/1980 בליגת המשנה ההולנדית הייתה העונה ה-24 של ליגת המשנה ההולנדית, שהיא הליגה ההולנדית השנייה.
בסיום עונה זו, וחנינגן וחרונינגן העפילו לליגה הראשונה.

==מבנה==
על ניצחון הוענקו 2 נקודות ועל תיקו נקודה בודדת. הליגה כללה 19 קבוצות, 17 ששיחקו בעונה הקודמת בליגה, אליהן הצטרפו, היורדות מליגת העל, פנלו ופולנדם. ששיחקו ביניהן במשך 2 סיבובים בני 18 משחקים כל אחד - 36 מחזורים בסה"כ. בסיומם הקבוצה במקום ה-1 העפילה לליגה הראשונה. הקבוצות שהעפילו לפלייאוף הדירוג התמודדו בבית פנימי והמנצחת העפילה לליגה הראשונה.

==טבלת הליגה==
{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!הערות
|-bgcolor=#BBF3BB
| 1.||חרונינגן
 ||36||25||7||4||79||21||58||57||rowspan=1 align=right|העפלה לליגת העל
|-bgcolor=#09DWAf
|2.||פולנדם
 ||36||23||5||8||76||33||43||51||rowspan=2 align=right|העפלה לפלייאוף הדירוג
|-bgcolor=#09DWAf
|3.||וחנינגן
 ||36||19||13||4||68||40||28||51
|-
|4.||דן בוס
 ||36||22||6||8||66||36||30||50
|-bgcolor=#09DWAf
|5.||קמבור
 ||36||19||4||13||64||41||23||42||rowspan=2 align=right|העפלה לפלייאוף הדירוג
|-bgcolor=#09DWAf
|6.||דה חראפסחאפ
 ||36||18||6||12||43||31||12||42
|-
| 7.||פורטונה סיטארד
 ||36||14||11||11||60||42||18||39
|-
| 8.||DS79
 ||36||14||11||11||68||52||16||39
|-
| 9.||פ.צ. אמסטרדם
 ||36||14||10||12||64||55||9||38
|-
| 10.||הראקלס אלמלו
 ||36||15||7||14||56||51||5||37
|-
| 11.||הירנפיין
 ||36||13||10||13||42||52||10-||36
|-
|12.||פנלו
 ||36||13||9||14||55||68||13-||35
|-
| 13.||טלסטאר ספורטקלאב
 ||36||10||11||15||50||58||8-||31
|-
| 14.||מועדון הכדורגל איינדהובן
 ||36||11||8||17||44||61||17-||30
|-
| 15.||הלמונד ספורט
 ||36||10||7||19||50||80||30-||27
|-
| 16.||פיינדאם
 ||36||7||8||21||44||74||30-||22
|-
| 17.||סחידאם
 ||36||7||8||21||51||90||39-||22
|-
| 18.||פ.צ. פלארדנינגן
 ||36||6||9||21||36||66||30-||21
|-
| 19.||אמרספורט

 ||36||4||6||26||34||99||65-||14
|}

===פלייאוף הדירוג===
*הליגה חולקה ל-4 סבבי דירוג, סבב 1 בן 9 מש', סבב 2 בן 9 מש' סבב 3 בן 9 מש' וסבב 4 בן 9 משחקים כ-36 משחקים בסף הכל. בסיום כל סבב המדורגת ראשונה קיבלה כרטיס לפלייאוף הדירוג.

{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!הערות
|-bgcolor=#BBF3BB
| 1.||וחנינגן
 ||6||4||0||2||10||8||2||8||rowspan=1 align=right|העפלה לליגת העל
|-
|2.||פולנדם
 ||6||2||2||2||5||5||0||6
|-
|3.||דה חראפסחאפ
 ||6||2||1||3||10||9||1||5
|-
|4.||קמבור
 ||6||1||3||2||6||9||3-||5
|}

קטגוריה:עונות בליגת המשנה ההולנדית
קטגוריה:תחרויות כדורגל ב-1980
קטגוריה:תחרויות כדורגל ב-1979
קטגוריה:1980 בהולנד
Attention (שיר של אומה ליי וג'סטין ביבר)

"Attention" (בעברית: "תשומת לב") הוא סינגל שהוקלט על ידי הזמר הניגרי אומה ליי, בהשתתפות הזמר האמריקאי ג'סטין ביבר. הוא יצא לאור ב-3 במרץ 2022, על ידי חברות התקליטים סייר רקורדס ו-KeyQaad, כסינגל מתוך אלבומו של ליי, Boy Alone.<ref></ref>

השיר הגיע למקום התשיעי במצעד הסינגלים הניו זילנדי.

== רקע וכתיבה ==
השיר נכתב על ידי ליי וביבר, לצד פלישה קינג-הארוויי, וברנרד הארוויי ווינסנט ואן דן אנדה, שגם הפיקו את השיר. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-38 מיליון השמעות. מילות השיר עוסקות בבדידות ובשימוש באלכוהול או בסמים על מנת להקל על כאב נפשי.<ref></ref><ref></ref>

== וידאו קליפ ==
הווידאו קליפ הרשמי פורסם ב-4 במרץ 2022, יום לאחר צאת השיר, בערוץ היוטיוב של ביבר. הוא בוים על ידי קולין טיליי. נכון ליוני 2022 עומד מונה הצפיות של הקליפ על למעלה מ-13 מיליון צפיות.<ref></ref>

== מיקומי שיא ==

== היסטוריית יציאות לאור ==
{| class="wikitable plainrowheaders"
! scope="col"| אזור
! scope="col"| תאריך
! scope="col"| פורמט
! scope="col"| חברת תקליטים
! scope="col"| הערות
|-
! scope="row"| עולם
| 3 במרץ 2022
| הורדה דיגיטלית • הזרמת מוזיקה
| סייר רקורדס • KeyQaad
| <ref></ref>
|-
! scope="row"| איטליה
| 4 מרץ 2022
| rowspan="2"| רדיו להיטים עכשוויים
| rowspan="2"| וורנר מיוזיק גרופ
| <ref></ref>
|-
! scope="row"| ארצות הברית
| 8 במרץ 2022
| <ref></ref>
|}

== הערות שוליים ==

קטגוריה:שירי 2022
קטגוריה:סינגלים מ-2022
קטגוריה:שירי ג'סטין ביבר
קטגוריה:שירים באנגלית
קטגוריה:שירים שנכתבו על ידי ג'סטין ביבר
קטגוריה:וידאו קליפים שבוימו על ידי קולין טילי
קטגוריה:שירים על אלכוהול
קטגוריה:שירים על בדידות
קטגוריה:שירים על סמים
קטגוריה:סינגלים בהוצאת וורנר מיוזיק גרופ
ארגומנט של פונקציה

במתמטיקה, אַרְגּוּמֶנְט של פונקציה הוא הערך שניתן לה כדי לקבל את תוצאת הפונקציה עבורו. הוא נקרא גם משתנה בלתי תלוי.<ref></ref>

פונקציה מתמטית יש ארגומנט אחד או יותר בצורה של משתנים בלתי תלויים המוגדרים בכלל ההתאמה, שיכול להכיל גם פרמטרים. המשתנים הבלתי תלויים מוזכרים ברשימת הארגומנטים שהפונקציה מקבלת, בעוד שהפרמטרים לא. לדוגמה, בפונקציה הלוגריתמית <math>f(x) = \log_b(x)</math> הבסיס <math>b</math> נחשב לפרמטר.

== אטימולוגיה ==
השימוש במונח "ארגומנט" במובן זה התפתח מהאסטרונומיה, אשר באופן היסטורי השתמשה בטבלאות כדי לקבוע את מיקומם המרחבי של כוכבי לכת ממיקומם בשמים (אפמריס). הטבלאות הללו אורגנו לפי זוויות מדודות שנקראו ארגומנטים, שפירושם, "זה שמבהיר משהו אחר". <ref></ref><ref></ref>

== דוגמאות ==

# פונקציה אונארית היא פונקציה המקבלת ארגומנט בודד כקלט, כמו <math>f(x) = x^2</math>.
# לפונקציה הבינארית <math>f(x,y) = x^2 + y^2</math> יש שני ארגומנטים: <math>x</math> ו-<math>y</math>, והם מהווים קלט בתור הזוג הסדור <math>(x, y)</math>.
# פונקציה רבת משתנים היא פונקציה של שני משתנים או יותר ובעלת תחום המורכב מ-n-יות סדורות של ערכי ארגומנט.
# הפונקציה ההיפרגאומטרית היא דוגמה לפונקציה של ארבעה ארגומנטים. מספר הארגומנטים שפונקציה מקבלת נקרא המקומיות של הפונקציה.
# בפונקציה מעגלית הארגומנט הוא זווית.
# בפונקציה היפרבולית הארגומנט הוא זווית היפרבולית.

==קישורים חיצוניים==
* 

== הערות שוליים ==

קטגוריה:אנליזה מתמטית
קטגוריה:פונקציות מתמטיות
גאבור טקאץ'-נאג'

גאבור טקאץ'-נאג (בהונגרית: Takács-Nagy Gábor; נולד ב-17 באפריל 1956 בבודפשט), הוא כנר ומנצח הונגרי.

== לימודים וקריירה ==
הוא החל בלימודי כינור בגיל 8. הוא למד באקדמיה למוזיקה ע"ש פרנץ ליסט, שם זכה בפרס ינה הוביי. מוריו באקדמיית ליסט כללו את פרנץ רדוש, אנדראש מיהאי וג'רג' קורטג.

ב-1975 הקימו טקאץ'-נאג', קארוי שרנץ, גאבור אורמאי ואנדראש פייר את רביעיית טאקץ'. הרביעייה הקליטה עבור חברות התקליטים הונגרוטון ודקה רקורדס. טקאץ'-נאג' עזב את האנסמבל ב-1992, לאחר שפיתח לחץ ידיים, שאילץ אותו להפסיק לנגן בכינור, ומתחים אישיים התעוררו בתוך הרביעייה לאחר הגירתם מהונגריה לארצות הברית. לאחר עזיבתו את הרביעייה, הוא עבר טיפול מוזיקלי וחזר לנגן בכינור.

בשנת 1996 הקים טקאץ'-נאג' את שלישיית הפסנתר של טקאץ' עם דנש ואריון (פסנתר) ופטר סאבו (צ'לו). הוא גם הפך לכנר ראשי של תזמורת פסטיבל בודפשט. ב-1997 הצטרף לפקולטה של הקונסרבטוריון למוזיקה של ז'נבה כפרופסור לרביעיית מיתרים. ב-1998 הקים את רביעיית המיתרים "מיקרוקוסמוס" עם זולטן טושקה (כינור שני), שנדור פאפ (ויולה) ומיקלוש פרני (צ'לו).

טקאץ'-נאג' התחיל גם לפתח עניין בניצוח. ב-2005 הקים את תזמורת המיתרים "קאמרטה בלרייב", כאנסמבל בפסטיבל דה בלרייב בז'נבה, שם שימש כמנהל שותף אמנותי. בשנת 2007, הוא הפך למנהל המוזיקלי של התזמורת הקאמרית של פסטיבל ורבייה, ואף למנצח אורח ראשי של התזמורת הסימפונית הממלכתית ההונגרית ושל התזמורת הסימפונית של MÁV. בספטמבר 2010 הוא הפך למנצח ראשי ומנהל אמנותי של התזמורת הסימפונית של MÁV. הוא הפך למנצח אורח ראשי של תזמורת פסטיבל בודפשט החל מעונת 2012/2013.

במרץ 2010 הודיעה הקאמרטה של מנצ'סטר על מינויו של טקאץ'-נאג' למנצח הראשי החמישי שלה, החל מעונת 2011–2012, עם חוזה ראשוני ל-3 שנים. הוא הקליט עם הקאמרטה של מנצ'סטר באופן מסחרי עבור חברת התקליטים Avie. הוא הפך לשותף אמנותי ראשי של התזמורת הקאמרית האירית בינואר 2013.

טקאץ'-נאג' כיהן בקתדרה הבינלאומית למוזיקה קאמרית בקולג' המלכותי למוזיקה.

הוא התחתן עם לסלי דה סנגר (לבית טאונסון), ילידת ברנלי, בשנת 1991. יש להם שתי בנות.

==קישורים חיצוניים==
*

קטגוריה:מנצחים הונגרים
קטגוריה:כנרים הונגרים
קטגוריה:בודפשט: אישים
קטגוריה:בוגרי האקדמיה למוזיקה ע"ש פרנץ ליסט
קטגוריה:הונגרים שנולדו ב-1956
Qu'est-Ce Que C'est?

"" (בעברית: "מָה זֶה?") הוא שיר שהוקלט על ידי הזמרת-יוצרת הישראלית דנה אינטרנשיונל.<ref name=":2"></ref> הוא יצא לאור בשנת 1994, בהוצאת חברת התקליטים IMP דאנס בע"מ,<ref name=":1"></ref> כסינגל החמישי מתוך אלבום האולפן השני שלה, אומפטמפה (1994) וכסינגל המוביל (בגרסת הרמיקס של טי.פי.קאל איטליה) מתוך המיני-אלבום, איפיטמפה (1995).<ref name=":0" />

השיר זכה להצלחה בישראל ודורג במקום השני במצעד הלועזי השבועי של רשת ג'.<ref name=":2" />

== רקע וכתיבה ==
השיר נכתב על ידי אינטרנשיונל והופק על ידי עופר ניסים, בדומה לשאר שיריה. הוא פורסם כשיר מתוך האלבום אומפטמפה. באוגוסט 1995 יצא לאור כסינגל באיטליה, וזכה לעיבוד חדש, שנכלל באלבום איפיטמפה כסינגל. באחד הרמיקסים שיצאו עבור "Cinquemilla" משנת 1996, הוחלט לשלב את "".<ref name=":0"></ref>

השיר זכה להצלחה רבה בתחנות הרדיו בישראל ודורג במקום ה-36 במצעד הפזמונים הבינלאומי השנתי של רשת ג' לשנת 1995.<ref name=":0" />

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
!כלל העולם
|נובמבר 1994
|תקליטור
|IMP דאנס
| style="text-align:center;" |<ref></ref>
|-
!איטליה
|אוגוסט 1995
|תקליט 12 אינץ'
|RMDD
|style="text-align:center;"|<ref name=":1" />
|}

== קישורים חיצוניים ==

== הערות שוליים ==

קטגוריה:שירי 1994
קטגוריה:סינגלים מ-1994
קטגוריה:סינגלים מ-1995
קטגוריה:שירי דנה אינטרנשיונל
קטגוריה:שירים בצרפתית
קטגוריה:שירים שנכתבו על ידי דנה אינטרנשיונל
קטגוריה:שירים שהולחנו על ידי עופר ניסים
קטגוריה:שירים שהופקו על ידי עופר ניסים
קטגוריה:סינגלים בהוצאת IMP דאנס
בארט קנארטס

בארט קנארטס (נולד ב-19 ביוני 1980) הוא שחקן, קומיקאי, סטנדאפיסט ומפיק פלמי. ביו-מהנדס בהכשרתו, לאחר מכן לימד מספר שנים.
== קריירה ==
קנארטס הופיע לראשונה ב-2006 וזכה בפרס קומדיית התרבות זמן קצר לאחר מכן. בשנת 2007 הוא זכה בגביע הקומדיה של הומו. ב-8 בדצמבר 2008, הוא הצטרף לעונה השביעית של "De Slimste Mens ter "Wereld. הוא נשאר במשחק במשך כמה שידורים, אבל שיחק בביתו של כריסטוף דבורסו ב-11 בדצמבר. הוא היה קפטן ב"שולחן מנדלייב" והשתתף ב- May I" Kiss You?" ברכה אחרונה של ערוץ קנבס. הוא גם מילא את התפקיד של מורה מומחה לגנטיקה בשידור ב-17 במאי 2010 של "דה קלאס ואן פרידה" ב-21 בנובמבר 2010 וב-8 בינואר 2012, הוא הופיע כפלמינג ידוע בתוכנית המשחק "De Pappenheimers". ב-2012 הוא שוב השתתף ב- "De Slimste Mens ter Wereld", שם הגיע לחצי הגמר.

"I Count To Ten" היה המופע הראשון שלו באורך מלא שהוצג בבכורה ב-1 באוקטובר 2009 ורץ עד 2011. בתחילת 2012, הוא התחיל את המופע השני שלו, "Where's Barry?" שהסתיים במאי 2013. בנובמבר 2013, קנארטס הציג לראשונה את הופעתו החדשה "When we go bowling again". בנובמבר 2021, קנארטס התחיל את המופע שלו "We have to meet "again.

הוא חבר חבר מושבעים ב-"De Slimste Mens ter "Wereld מאז 2013. בנוסף, בנובמבר 2021, הוא השתלט על הצגת שני פרקים של De Slimste Mens" "ter Wereld מאריק ואן לואי מכיוון שנבדק חיובי לקורונה ולכן נאלץ לסגור את ההצגה. כתוצאה מכך, הוא לא הצליח להציג את התוכנית ב-1 וב-2 בדצמבר.

בסרטון פרובוקטיבי לקמפיין 11.11.11 2012 על שינויי אקלים, נראה קנארטס מעליב ברצינות פליט סנגלי במהלך מופע מקורה. עם זאת, הסרטון היה מבוים: הסנגל הוא שחקן והקהל מורכב מניצבים שהתבקשו לצחוק מהבדיחות המזעזעות.

קנארטס היה ממייסדי Shelter, עבורם תרם לתוכניות בנידורם באסטארדס ו-Wat als? מאוחר יותר הוא החליף את בית ההפקה ב- Woestijnvis, שם הפך לפרזנטור של De Pappenheimers באביב 2014. באותה שנה הוא עזב את ווסטינוויס כדי לעבוד עבור Panenka של טום לנרטס.

ב-2022 החל להשתתף בתוכנית המציאות הבלגית "הזמר במסכה" בתור "הקיקלופ" וסיים במקום העשירי והודח והשלישי.

== תוכניות ==
* "אני סופר עד עשר" (2010–2011)
* "איפה בארי?" (2012–2013)
* "מתי אנחנו הולכים שוב לקערה?" (2013–2014)
* "אנחנו צריכים להיפגש שוב" (2019–2020, 2022)
== פילמוגרפיה ==
* "הזמר במסכה" (2022) - הקיקלופ (3 פרקים)
* "האיש החכם ביותר בעולם" (2021) - מגיש, מחליף את אריק ואן לואי (2 פרקים)
* "כך אתה מגייס" (2020) - תפקיד עצמי
* "הרבה רעש" (2020) - תפקיד עצמי
* "Vive la vie" (2020) - תפקיד עצמי
* "שלום על כדור הארץ" (2018–2020) - תפקיד עצמי
* "Lang Leve..." (2014) - בתור עוזר הפקה
* "האדם החכם בעולם" (2013–הווה) - כחבר חבר המושבעים.
* "Zone City" (2011) - בתור רג'י ונדפר
* "האיש החכם בעולם" (2008) - כמועמד
* "מגה מינדי" (2007) - חנון

==קישורים חיצוניים==
ואראנוזאורוס

[[דימטרודון טורף ואראנוזאורוס.]]
ואראנוזאורוס (שם מדעי: Varanosaurus) הוא סוג של סינאפסיד קדום מהקבוצה פליקוזאוריה, שחי בתקופת הפרם שבסוף עידן הפלאוזואיקון לפני 280 מיליון שנה.

== מאפיינים ==
זוחל קדום זה היה קרובם של האופיאקודון והספנקודון והגיע לאורך מטר וחצי. הואראנוזאורוס חי באמריקה הצפונית והמאובנים שלו נמצאו בטקסס ואוקלהומה <ref>Stuart Sumida: Reinterpretation of Vertebral Structure in the Early Permian Pelycosaur Varanosaurus acutirostris (Amniota, Synapsida). in: Journal of Vertebrate Paleontology, Vol. 9, No. 4 (Dec. 19, 1989), S. 451</ref>. הואראנוזאורוס היה דומה מאוד ללטאות הכוח אך לא היה קרוב אליהן. כמו קרוביו הואראנוזאורוס היה אוכל בשר שחי בביצות וניזון מדו-חיים ודגים. המאובנים של הואראנוזאורוס תוארו לראשונה בשנת 1904 על ידי החוקר . הואראנוזאורוס נכחד בסוף הפרם.

== קישורים חיצוניים ==

== הערות שוליים ==

קטגוריה:בעלי חיים שתוארו ב-1904
קטגוריה:טקסונים שתוארו בידי פרדיננד ברוילי
קטגוריה:אופיאקודונטיים
קטגוריה:בעלי חיים שחיו בפרם באמריקה הצפונית
קטגוריה:ארצות הברית: מאובנים
קטגוריה:מאובני טקסונים שתוארו ב-1904
גן חללי הטרור

גן חללי הטרור הוא אתר הנצחה בפארק הירקון שבתל אביב. האנדרטה שבגן מנציחה את שמות בני העיר שנהרגו בפעולות איבה וכן את שמותיהם של מי שנהרגו בפעולות איבה בתחומי תל אביב. מונצחים בו שמות כ-750 חללים.

==הגן==
הגן ממוקם בחלקו המערבי של פארק הירקון, מעט ממערב לגן הבנים.

הגן הוא משטח דשא שבו ניצבת אנדרטה - שני כותלי אבן קשתיים, היוצרים יחד מעגל ובו שני פתחים נגדיים. הכתלים מצופים באבן אפורה ועל גבי צידם הפנימי נחרתו שמות החללים בסדר כרונולוגי, החל משנת 1910.

במרכז המעגל מוצבת אבן רבועה ומסותתת, שמפתח עגול בחלקה העליון נובע זרם מים. מול ארבע פאותיה מוצבות אבנים רבועות המשמשות כספסלים.

הגן הוקם על ידי חברת גני יהושע ונחנך בשנת 2006.

==קישורים חיצוניים==

* [https://park.co.il/domain/גן-חללי-הטרור/ גן חללי הטרור], באתר חברת גני יהושע

קטגוריה:תל אביב-יפו: אנדרטאות
קטגוריה:אנדרטאות לזכר חללי ערים, יישובים ושכונות
קטגוריה:פארק הירקון
קטגוריה:נפגעי פעולות איבה
זכי כהן

זכי כהן (בערבית: زكي كوهن, 1829, חלב - 1904, אלכסנדריה) היה רבה הראשי של הקהילה היהודית בביירות ומחזאי. ייסד ב-1874 את בית הספר היהודי המודרני הראשון בביירות, "תפארת ישראל", שהיה שמו בעברית, ואל-מדרסה אל-ווטאניייה אל-ישראע'יליה ("בית הספר היהודי הלאומי") בערבית, שם כיהן כמנהל המוסד. בית הספר המשיך לפעול עד 1899, אז הוחלף על ידי קולג' אליאנס של ביירות.

==תיאטרון==
כהן ובנו סלים היו מהמחזאים היהודים המובילים שפעלו בביירות בסוף המאה התשע-עשרה. בעוד האחרים, ביניהם סלים כהן, כתבו בערבית, זכי כהן כתב מחזות בעברית. ב-1876 הפכה אחת מיצירותיו למחזה הראשון בעברית שהועלה בביירות.

בבית ספרו, תפארת ישראל, עודדו תיאטרון ובדרך כלל הועלו שתי הצגות בשנה.

==הערות שוליים==

קטגוריה:רבנים לבנונים
קטגוריה:ביירות: רבנים
קטגוריה:רבנים סורים
קטגוריה:אנשי חינוך יהודים לבנונים
קטגוריה:אנשי חינוך יהודים סורים
קטגוריה:אומנים יהודים שפעלו בארצות ערב
קטגוריה:האימפריה העות'מאנית: רבנים
קטגוריה:ילידי 1829
קטגוריה:נפטרים ב-1904
אוסטין הולינס

אוסטין הולינס (באנגלית: Austin Hollins; נולד ב-8 בנובמבר 1991) הוא כדורסלן אמריקאי, המשחק בעמדות הקלע והסמול פורוורד.

==קריירה==
הולינס הוא בנו של ליונל הולינס. לאחר ששיחק בקבוצת הכדורסל של אוניברסיטת מינסוטה,<ref></ref><ref></ref><ref></ref><ref></ref><ref></ref><ref></ref><ref></ref> הולינס ניסה להיבחר בדראפט 2014 ב-NBA, ולאחר שלא נבחר – חתם בדנן-וולטייר מהליגה הצרפתית השנייה. בעונתו הראשונה בקבוצה העמיד ממוצעים של 8.5 נקודות, 1.7 ריבאונדים ו-0.7 אסיסטים למשחק, ובעונה שאחריה השתפר והעמיד ממוצעים של 12.5 נקודות, 2.0 ריבאונדים ו-1.7 אסיסטים למשחק. בקיץ 2015 הצטרף לסגל ברוקלין נטס לליגת הקיץ של ה-NBA.<ref></ref>

ב-17 ביולי 2016 חתם בקרהו מליגת העל הפינית, והעמיד ממוצעים של 17.2 נקודות, 4.7 ריבאונדים ו-2.6 אסיסטים למשחק.

בעונת 2017/2018 שיחק בגיסן 46' מהבונדסליגה הגרמנית, והעמיד ממוצעים של 12.0 נקודות, 2.7 ריבאונדים ו-2.0 אסיסטים למשחק.

בעונת 2018/2019 שיחק ברסטה פכטה, העולה הטרייה לבונדסליגה. הקבוצה הגיעה לחצי הגמר הפלייאוף והודחה על ידי באיירן מינכן שזכתה באליפות, כשהולינס רושם ממוצעים של 16.5 נקודות, 2.7 ריבאונדים ו-1.8 אסיסטים למשחק.

ב-15 ביולי 2019 חתם בזניט סנקט פטרבורג מהליגה המאוחדת של VTB.<ref></ref>

ב-16 באוגוסט 2021 חתם בכוכב האדום בלגרד מליגת העל הסרבית.<ref></ref>

ב-27 ביוני 2022 חתם לשנתיים במכבי תל אביב.

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:אריזונה: כדורסלנים
קטגוריה:כדורסלני אוניברסיטת מינסוטה
קטגוריה:כדורסלני הכוכב האדום בלגרד
קטגוריה:כדורסלני מכבי תל אביב
קטגוריה:אמריקאים שנולדו ב-1991
בנאדיר

בנאדיר (בסומלית: Banaadir, בערבית: بنادر, באיטלקית: Benadir) הוא אזור בדרום-מזרח סומליה.<ref>[https://www.cia.gov/the-world-factbook/countries/somalia/ "סומליה"], The World Factbook.</ref> שטחו קרוב לשטחה של העיר מוגדישו, המשמשת כבירה. הוא גובל בצפון-מערב בנהר שאבל, ובדרום-מזרח באוקיינוס ההודי. למרות שהוא האזור המנהלי הקטן ביותר בסומליה, יש בו את האוכלוסייה הגדולה ביותר, המוערכת ב-1,650,227 תושבים (כולל 369,288 עקורים פנימיים) נכון ל-2014.

== היסטוריה ==
מסורות ורישומים ישנים טוענים שדרום סומליה, כולל אזור מוגדישו, היה מיושב על ידי ציידים-לקטים. לאלה הצטרפו מאוחר יותר אוכלוסיות הדוברות שפות כושיות. בתקופת ימי הביניים, היא שימשה כבירת סולטנות מוגדישו במאות ה-9–13, אשר במשך מאות שנים שלטה בסחר בזהב באוקיינוס ההודי, ובסופו של דבר עברה תחת אימפריית אג'וראן, במאה ה-13, שהייתה שחקן חשוב בתחום הסחר הימי של דרך המשי מימי הביניים. מוגדישו נהנתה משיא שגשוגה במהלך המאות ה-14 וה-15<ref>.</ref> ונחשבה בעת החדשה המוקדמת לעיר העשירה ביותר בחוף מזרח אפריקה ולמרכזה של תעשיית טקסטיל משגשגת. במאה ה-17 נפלו מוגדישו וחלקים נוספים מדרום סומליה תחת שלטון ה-Hiraab Imamate ובמאה ה-19 נכנסה לתחום ההשפעה של סולטנות גלדי.

לאחר שסומליה הפכה לעצמאית ב-1960, מוגדישו נודעה בתור הפנינה הלבנה של האוקיינוס ההודי. לאחר הדחת משטר סיאד בארה ב-1991 ומלחמת האזרחים שבאה בעקבותיה, נלחמו מיליציות שונות על השליטה בעיר, שלימים יוחלפו על ידי איגוד בתי המשפט האסלאמיים באמצע שנות ה-2000. לאחר מכן, האיגוד התפצל לקבוצות קיצוניות יותר, בעיקר א-שבאב, שלחמה בממשלת המעבר הפדרלית (2004–2012) ובכוחות האיחוד האפריקאי שהגיעו כדי לסייע לממשלת סומליה. עם שינוי בממשל בסוף 2010, הצליחו חיילי ממשלת סומליה ובעלות בריתה לגרש את כוחות א-שבאב מהאזור עד אוגוסט 2011. מוגדישו חוותה לאחר מכן תקופה של שיקום ארוך טווח.

== אוכלוסייה ==
באזור מתגוררים 1,650,227 תושבים (נכון ל-2014), כ-50.7% נשים. יש בו את האחוז הגבוה ביותר של תושבים שהם עקורים פנימיים מבין אזורי סומליה, בגלל הבטיחות היחסית שלה, ההזדמנויות הכלכליות וזמינות המשאבים.

== מחוזות ==
אזור בנאדיר כולל בתוכו שבעה עשר מחוזות.<ref>.</ref> מחוז ורטה נבדה היה ידוע בעבר כמחוז ורדהיגלי עד ששמו שונה באופן רשמי ב-2012.<ref>.</ref> מחוז קהדה הוקם ב-2013, אולם עדיין אינו מופיע ברוב המפות.

* מחוז אבדיאזיז
* מחוז בונדהר
* מחוז דייניל
* מחוז דרקנלי
* מחוז המאר-ג'ג'ב
* מחוז המאר-ויין
* מחוז הודאן
* מחוז יללה-ודאג
* מחוז הוריווה
* מחוז קהדה
* מחוז קארן
* מחוז שנגני
* מחוז שיביס
* מחוז וואברי
* מחוז ואדג'יר
* מחוז ורטה נבדה
* מחוז יקשיד

== קישורים חיצוניים ==

* 

== הערות שוליים ==

קטגוריה:סומליה: חלוקה מנהלית
אני רוצה לחיות (שיר)

"אני רוצה לחיות" (מוכר כ"לחיות" או "רוצה לחיות") הוא שיר שהוקלט על ידי הזמרת-יוצרת הישראלית דנה אינטרנשיונל.<ref name=":0"></ref> הוא יצא לאור באוגוסט 1995, בהוצאת חברת התקליטים IMP דאנס בע"מ, כסינגל השני מתוך אלבום האולפן השלישי ומיני-אלבום הבכורה שלה, איפיטמפה (1995).<ref name=":0" /> את השיר כתבה חנה גולדברג לצד הלחנה והפקה של עופר ניסים.<ref name=":0" />

השיר דורג במקום הראשון במצעד העברי השבועי של רשת ג'.<ref></ref>

== רקע וכתיבה ==
השיר נכתב על ידי חנה גולדברג והולחן והופק על ידי עופר ניסים.<ref name=":0" /> מילות השיר עוסקות במערכת יחסים של אישה וגבר. הוא פוגע בה ושם את עצמו בראש סדר העדיפויות שלו.<ref name=":0" /> בהתחלה, הופץ השיר בשם "לחיות" בלבד אך בהמשך הוחלט לקרוא לו "אני רוצה לחיות", אם כי במספר מקומות נקרא "רוצה לחיות" בלבד.<ref name=":0" />

בריאיון לראש אחד שאירע ביולי 1995 דיברה אינטרנשיונל על השיר והצהירה: .<ref name=":0" />

== הצלחה ==
ב-20 באוגוסט 1995 נכנס "אני רוצה לחיות" למצעד הסינגלים השבועי העברי של רשת ג' ודורג במקום השישי. ב-17 בספטמבר עלה למקום הראשון, שם שהה שלוש שבועות ברציפות. ב-10 בדצמבר יצא השיר מהמצעד לאחר 11 שבועות רצופים מאז כניסתו.

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
!כלל העולם
|אוגוסט 1995
|תקליטור
|IMP דאנס
| style="text-align:center;" |<ref name=":0" />
|}

== קישורים חיצוניים ==

== הערות שוליים ==

קטגוריה:שירי 1995
קטגוריה:סינגלים מ-1995
קטגוריה:שירי דנה אינטרנשיונל
קטגוריה:שירים בעברית
קטגוריה:שירים שנכתבו על ידי חנה גולדברג
קטגוריה:שירים שהולחנו על ידי עופר ניסים
קטגוריה:שירים שהופקו על ידי עופר ניסים
קטגוריה:שירים על אלימות במשפחה
קטגוריה:סינגלים שהגיעו למקום הראשון בישראל
קטגוריה:סינגלים בהוצאת IMP דאנס
סאשה פטשי

סאשה פטשי (בצרפתית: Sacha Petshi; נולד ב-21 ביוני 1992 בווילפינט שבצרפת) הוא כדורגלן צרפתי המשחק בעמדת הקשר האחורי בקבוצת הפועל עירוני ראשון לציון מהליגה הלאומית.

== קריירת מועדונים ==
פטשי שיחק בקבוצות טרואה, אורליאן, סלובודה אוז'יצה, CA בסטיה, בלקברן רוברס, קרטיי, סטאד לאוואל, סניצה, פראק II, רובניימן פלוסאורה ואנגורדני.

ב-25 ביוני 2022 חתם פטשי בהפועל עפולה מהליגה הלאומית.
ביולי 2023 חתם בהפועל אום אל פאחם.באוגוסט 2024 חתם בהפועל עירוני ראשון לציון.

== קישורים חיצוניים ==

== הערות שוליים ==

קטגוריה:כדורגלנים צרפתים
קטגוריה:קשרי כדורגל צרפתים
קטגוריה:כדורגלני טרואה
קטגוריה:כדורגלני אורליאן
קטגוריה:כדורגלני בלקברן רוברס
קטגוריה:כדורגלני קרטיי
קטגוריה:כדורגלני לאוואל
קטגוריה:כדורגלני סניצה
קטגוריה:כדורגלני רובניימן פאלוסאורה
קטגוריה:כדורגלני הפועל עפולה
קטגוריה:צרפתים ממוצא איבוארי
קטגוריה:כדורגלנים זרים בישראל
קטגוריה:ספורטאים זרים בסרביה
קטגוריה:ספורטאים צרפתים באנגליה
קטגוריה:ספורטאים זרים בסלובקיה
קטגוריה:ספורטאים זרים במלזיה
קטגוריה:ספורטאים זרים בפינלנד
קטגוריה:ספורטאים זרים באנדורה
קטגוריה:ספורטאים צרפתים בישראל
קטגוריה:צרפתים שנולדו ב-1992
מי שלא רוקד עומד

"מי שלא רוקד עומד" (מוכר כ"מי שלא רוקד עומד!") הוא שיר שהוקלט על ידי הזמרת-יוצרת הישראלית דנה אינטרנשיונל.<ref name=":0" /> הוא יצא לאור בספטמבר 1995, בהוצאת חברת התקליטים IMP דאנס בע"מ, כסינגל השלישי והאחרון מתוך אלבום האולפן השלישי ומיני-אלבום הבכורה שלה, איפיטמפה (1995).<ref name=":0" />

השיר דורג במקום הראשון במצעד העברי השבועי של רשת ג'.<ref></ref>

== רקע וכתיבה ==
השיר נכתב על ידי מקס גת-מור והופק על ידי עופר ניסים, בהתאם ללחנו של צביקה פיק. זהו שיתוף הפעולה השני של פיק ואינטרנשיונל, כשהראשון היה בשיר "אני לא יכולה בלעדיך", שנכלל ב'אומפטמפה'. ב-1 ביולי 1995, לפני צאת השיר, התראיינה אינטרנשיונל לראש אחד, שם הצהירה כי בכוונתה להוציא שיתוף פעולה נוסף עם פיק בעוד כמה חודשים.<ref name=":0"></ref>

"מי שלא רוקד עומד" הוא הדואט הראשון של אינטרנשיונל.<ref name=":0" />

== הצלחה ==
ב-22 באוקטובר 1995 נכנס השיר לראשונה למצעד הסינגלים השבועי של רשת ג' במקום העשירי. ב-26 בנובמבר עלה למקום הראשון, שם שהה במשך שבועיים רצופים. ב-14 בינואר 1996 יצא מהמצעד לאחר עשרה שבועות רצופים מאז כניסתו.

==בתרבות הפופולרית==
שיר זה נכלל במחזמר הלהיטים "מרי לו" שעלה לראשונה בתיאטרון הבימה בשנת 2002 ומבוסס על 25 משיריו של צביקה פיק.

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
!כלל העולם
|ספטמבר 1995
|תקליטור
|IMP דאנס
| style="text-align:center;" |<ref name=":0" />
|}

== קישורים חיצוניים ==

== הערות שוליים ==

קטגוריה:שירי 1995
קטגוריה:סינגלים מ-1995
קטגוריה:שירי דנה אינטרנשיונל
קטגוריה:שירי צביקה פיק
קטגוריה:דואטים
קטגוריה:שירים בעברית
קטגוריה:שירים שנכתבו על ידי מקס גת-מור
קטגוריה:שירים שהולחנו על ידי צביקה פיק
קטגוריה:שירים שהופקו על ידי עופר ניסים
קטגוריה:שירים על ריקודים
קטגוריה:סינגלים שהגיעו למקום הראשון בישראל
קטגוריה:סינגלים בהוצאת IMP דאנס
ארי קלאס

ארי קלאס (באסטונית: Eri Klas; 7 ביוני 1939 – 26 בפברואר 2016) היה מנצח ומוזיקאי אסטוני ממוצא יהודי.<ref>https://web.archive.org/web/20110902021527/http://web-static.vm.ee/static/failid/457/Jewish_community.pdf</ref>

==קריירה==
קלאס נולד לאנה לבית גורביץ' ואדוארד בטאלין. אמו, אנה, הייתה פסנתרנית ומחנכת. הוריה של אנה, יוסל ואסתר גורביץ' הכירו בריגה, שם שימש האב כמורה לשירה וניצוח בבית ספר לבנים.
לאחר כיבוש אסטוניה בידי הנאצים, נותר האב אדוארד עם הוריו באסטוניה ואילו אמו נמלטה עם ארי לתוככי ברית המועצות (באזור ירוסלבל). 
האב נרצח בסתיו 1941. לאחר המלחמה שב עם אמו לאסטוניה.
בשנת 1959 סיים את בית הספר התיכון למוזיקה ובשנת 1964 סיים לימודיו בקונסרבטוריון.

הוא עבד בעיקר באזור הנורדי, אבל נזכר בעיקר בזכות עבודתו בהובלת תזמורת הרדיו ההולנדית שהתפרקה. בין השנים 1999 עד 2001 קלאס היה יועץ מוזיקלי של הסינפונייטה הישראלית באר שבע בישראל.
מיוני 1999 שימש כשגריר רצון טוב מטעם יוניסף.
הוא ניצח על ביצוע הבכורה של קונצ'רטו לצ'לו מס' 1 מאת אלפרד שניטקה (הפילהרמונית של מינכן, 1986 שגריר רצון טוב) ועל הבלט פר גינט של אדוורד גריג (האופרה הממלכתית של המבורג, 1989), ועבד על הפצת הרפרטואר הסימפוני האסטוני.

קלאס היה פעיל גם כפדגוג, והחזיק בתואר פרופסור באקדמיית סיבליוס (1993–1997) ובאקדמיה האסטונית למוזיקה ותיאטרון (1997 עד מותו), שם קיבל תואר דוקטור לשם כבוד.

בשנת 1986 הוא זכה בתואר האמן העממי של ברית המועצות.
קלאס עוטר במסדר האריה של פינלנד (1992, לרגל יום העצמאות ה-75 של פינלנד) ובמסדר הכוכב הלבן האסטוני. קלאס היה גם אלוף אסטוניה לנוער באיגרוף קל משקל והיה חבר בוועד האולימפי האסטוני.

קלאס היה נשוי שלוש פעמים. ב-1966 נולדה לו בת מזוגיות עם אניטה מיט, פעלולנית ורקדנית. בשנים 1966-68 היה נשוי לניבס לפ, זמרת אופרה ושחקנית. לשניים נולדה ב-1967 הבת דיאנה (לימים, שחקנית).
מ-1972 עד 1991 היה נשוי במשך לרקדנית הבלט אילה אולה (Ülle Ulla).
בשנת 1992 נישא לאריאל ואימץ את שתי בנותיה.

ארי קלאס נפטר ב-2016 ונטמן בבית העלמין היהודי בטאלין.

==קישורים חיצוניים==

==הערות שוליים==

קטגוריה:מנצחים אסטונים
קטגוריה:מוזיקאים אסטונים
קטגוריה:מנצחים יהודים
קטגוריה:מוזיקאים יהודים
קטגוריה:יהודים אסטונים
קטגוריה:מקבלי עיטור הידידות (רוסיה)
קטגוריה:ילידי 1939
קטגוריה:נפטרים ב-2016
עמק מקלווי

עמק מקלווי (באנגלית: McKelvey Valley) הוא עמק באזור העמקים היבשים מקמרדו, בארץ ויקטוריה, שבאנטארקטיקה.

עם מקלווי מפריד בין חלקו המערבי של רכס אולימפוס לבין רכס אינסל.

== היסטוריה ==
=== מקור השם ===

שמו של העמק ניתן לו על ידי משלחות חקר מטעם המרכז לחקר אנטארקטיקה ( Victoria University's Antarctic Expeditions; בראשי תיבות: VUWAE), של אוניברסיטת ויקטוריה מהעיר ולינגטון, שבניו זילנד.

משלחת זו (VUWAE) חקרה את אנטארקטיקה בעונת המחקר (הקיץ האנטארקטי) שבשנים 1958–1959.

העמק נקרא על שם בי. סי. מקרלווי (B.C. McKelvey) שהיה גאולוג מטעם משלחת אוניברסיטת ויקטוריה (VUWAE), אשר, יחד עם פי. אנ. וב (P.N. Webb), היו הראשונים שערכו סקר גאולוגי של האזור בעונת המחקר (הקיץ האנטארקטי) שבשנים 1957–1958.

מקלווי חקר את עמק רייט, מטעם VUWAE בעונת המחקר (הקיץ האנטארקטי) שבשנים 1958–1959.

== ראו גם ==
* קרחון וב
* שלוחת גיבסון

מקלווי
מקלווי
פאלודיטיטאן

פאלודיטיטאן (שם מדעי: Paludititan; מילולילת: "טיטאן הביצה") הוא סוג של דינוזאור טיטאנוזאור מהקבוצה ליתוסטרוטיה שהתקיים באירופה במשך הקרטיקון העליון של המאסטריכט שלפני 70 מיליון שנה מזמננו. הסוג התקיים רק על האי האצג הקדום (כיום בטרנסילבניה, רומניה).

סוג זה התגלה ברומניה במשלחת בלגית-רומנית ב-2002 ותואר למדע ב-2010 בידי החוקר זולטאן קסיקי (Zoltán Csiki) והוא הכיל מין יחיד - Paludititan nalatzensis.

הפאלודיטיטאן היה זאורופוד שעבר גמדיות איים בדומה לקרובו המגיארוזאורוס, שהתקיים באותו האי. הוא הגיע לפי החוקר גרגורי ס. פאול לגובה של 2 מטרים ולמשקל של 1 טון. היו לו חוליות צוואר וחוליות זנב שהתקצרו והתקמרו מעט כלפי מעלה.

לפי מספר חוקרים הוא חלק קווי דמיון עם האפקתוזאורוס, מאותה קבוצה שהיה גדול יותר והגיע לאורך 15 מטרים ולמשקל 5 טונות. מספר חוקרים אף סוברים שמין זה נכלל בסוג אפקתוזאורוס ולפי חוקרים אחרים המין נכלל יחד עם המגיארוזאורוס.

== קישורים חיצוניים ==

קטגוריה:ליתוסטרוטיה
קטגוריה:דינוזאורים שחיו בקרטיקון עליון באירופה
Because of You (שיר של טוני בנט)

"Because of You" (בעברית: "בגללך") הוא סינגל שהוקלט על ידי זמר הג'אז האמריקאי טוני בנט. הוא יצא לאור ב-30 באפריל 1951, על ידי חברת התקליטים קולומביה רקורדס, כסינגל המוביל של Because of You. הוא נכתב ארתור האמרשטיין ודדלי וילקינסון בשנת 1940. ב-12 בדצמבר 1940 הוקלט לראשונה על ידי לארי קלינטון והתזמורת שלה.<ref></ref><ref></ref> הוא יצא לאור ב-28 במרץ 1941, ודורג במקום ה-95 במצעד סוף שנת 1941 בבילבורד.<ref></ref>

== גרסתו של טוני בנט ==
בשנת 1951 פורסמה גרסתו של טוני בנט לשיר כסינגל. היא הקולטה ב-4 באפריל 1951 בליווי תזמורתי בניצוחו של פרסי פיית'. "Because of You" היה להיט הגדול הראשון של בנט, שאף הגיע למקום הראשון בבילבורד למשך עשרה שבועות רצופים. בשל חשיבותו כאבן דרך ראשונה בקריירת המוזיקה הענפה של בנט, הוא המשיך לבצעו לאורכה, גם בקונצרטים שהופקו שבעים שנה אחרי צאתו.

== קישורים חיצוניים ==

== הערות שוליים ==

קטגוריה:שירי טוני בנט
קטגוריה:שירים באנגלית
קטגוריה:סינגלים שהגיעו למקום הראשון במצעדי הבילבורד
קטגוריה:סינגלים בהוצאת קולומביה רקורדס
תחום של פונקציה

פונקציה <math>f</math> מ-<math>X</math> ל-<math>Y</math>. קבוצת הנקודות באליפסה האדומה מייצגת את <math>X</math>, התחום של <math>f</math>.
במתמטיקה, תחום של פונקציה הוא קבוצת הערכים שהפונקציה יכולה לקבל כקלט. נהוג לסמן את התחום של הפונקציה <math>f</math> על ידי <math>\operatorname{dom}(f)</math>, בעקבות המינוח האנגלי Domain, שמשמעותו בעברית תחום. המושג המשלים לתחום של פונקציה הוא טווח של פונקציה. 

== הגדרה ==
עבור פונקציה <math>f\colon X\to Y</math>, התחום של <math>f</math> הוא <math>X</math>, והטווח שלה הוא <math>Y</math>. הגדרת התחום והטווח של הפונקציה היא חלק מהגדרת הפונקציה. 

במקרה ש-<math>X</math> ו-<math>Y</math> הן תתי-קבוצות של <math>\R</math>, הפונקציה <math>f</math> מגדירה גרף במערכת צירים קרטזית. כלומר, ניתן לשרטט את גרף הפונקציה <math>f</math> על שני צירים אנכיים. במקרה זה, התחום מיוצג כהטלה של גרף הפונקציה על ציר ה-<math>x</math>.

בפונקציה <math>f\colon X\to Y</math> הקבוצה <math>Y</math> נקראת טווח, וקבוצת הערכים שהפונקציה מוציאה נקראת תמונה. התמונה היא תמיד תת-קבוצה של הטווח. אם הן שוות אז <math>f</math> היא פונקציה על.

ניתן לצמצם כל פונקציה לתת-קבוצה של התחום שלה. אם <math>A\subseteq X</math> הצמצום של <math>f \colon X \to Y</math> ל-<math>A</math>, כאשר <math>A\subseteq X</math> ייכתב כך: <math>\left. f \right|_A \colon A \to Y</math>.

== תחום ההגדרה ==
השורש הריבועי הממשית <math>f(x)=\sqrt x</math>. התחום שלה מורכב מכל המספרים הממשיים האי-שליליים.]]
לעיתים פונקציה אינה מוגדרת עבור כל ערכי התחום. למשל, כאשר פונקציה ממשית (שהטווח שלה הוא, על פי ההגדרה, קבוצת המספרים הממשיים) ניתנת על ידי נוסחה שלא מחזירה מספר ממשי עבור חלק מהאיברים בתחום. קבוצת האיברים שעליה הפונקציה מוגדרת (כלומר מחזירה ערך השייך לטווח) נקראת תחום ההגדרה. 

לדוגמה: הפונקציה הממשית <math>f(x)=\frac{1}{x}</math> אינה מוגדרת בנקודה שבה <math>x=0</math>. וזאת משום שחלוקה ב0 אינה מוגדרת (חלוקה במספר <math>x</math>, על פי הגדרה, היא מכפלה בהופכי הכפלי של <math>x</math> ,ול 0 לא קיים הופכי כפלי). לכן תחום ההגדרה של הפונקציה <math>f</math> הוא קבוצת כל המספרים הממשיים למעט אפס, כלומר: <math>\mathbb{R} \setminus \{ 0 \}</math> או <math>\{x\in\mathbb R |\ x\ne 0\}</math>. 

בהקשרים רבים, נהוג לכנות פונקציה חלקית במונח הפשוט פונקציה, ותחום ההגדרה שלה נקרא התחום שלה. 

אם הנוסחה מוגדרת רק לחלק מערכי התחום, נאמר שזו "פונקציה חלקית". "פונקציה" כזו, לא ניתן להפעיל על חלק מהערכים בתחום, מבלי להגיע לביטוי שאינו מוגדר. 

=== דוגמאות ===
* הפונקציה המפוצלת <math>f</math> המוגדרת על ידי <math>f(x) = \begin{cases}
\frac{1}{x} &x\not=0\\
0 &x=0
\end{cases}</math> תחום ההגדרה שלה הוא קבוצת המספרים הממשיים (<math>\mathbb{R}</math>).
* תחום ההגדרה של פונקציית השורש הריבועי <math>f(x)=\sqrt x</math> הוא קבוצת המספרים האי שליליים, המסומנת על ידי <math>\mathbb R_{\geq 0}</math> או הקטע <math>[0,\infty)</math> או הקבוצה <math>\{x\in\mathbb R|\ x\geq 0\}</math>.
* לפונקציה הטריגונומטרית מסומנת <math>\tan (x)</math>, יש את תחום ההגדרה קבוצת כל המספרים הממשיים שאינם מהצורה <math>\tfrac{\pi}{2} + k \pi</math> עבור <math>k</math> מספר שלם כלשהו.

==קישורים חיצוניים==
* 

קטגוריה:פונקציות מתמטיות
ניק ויילר-באב

ניק ויילר-באב (באנגלית: Nick Weiler-Babb; נולד ב-12 בדצמבר 1995) הוא כדורסלן אמריקאי המשחק בעמדות הקלע והסמול פורוורד בבאיירן מינכן.

==קריירה==
ויילר-באב הוא אחיו הצעיר של הכדורסלן כריס באב.<ref></ref><ref></ref> הוא החל לשחק כדורסל עבור קבוצת הכדורסל של אוניברסיטת ארקנסו,<ref></ref> אך בחר לעזוב את האוניברסיטה לאחר שבעונתו הראשונה העמיד ממוצעים של 0.7 נקודות ו-0.8 ריבאונדים ב-4.7 דקות למשחק, והחל מעונת 2016/2017 הצטרף לאוניברסיטת המדינה של איווה.<ref></ref><ref></ref><ref></ref><ref></ref><ref></ref>

לאחר שלא נבחר בדראפט 2019 ב-NBA, הוא הצטרף לסגל מיאמי היט למשחקי ליגת הקיץ של ה-NBA.

ב-27 ביולי 2019 חתם בריזן לודוויגסבורג מהבונדסליגה הגרמנית.<ref></ref> ב-5 באוקטובר 2019 רשם טריפל דאבל של 10 נקודות, 11 ריבאונדים ו-12 אסיסטים בניצחון קבוצתו 94–80 על טלקום בון.<ref></ref>

ב-24 ביולי 2020 חתם בבאיירן מינכן, המשחקת בבונדסליגה וביורוליג.<ref></ref>

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:טקסס: כדורסלנים
קטגוריה:כדורסלני אוניברסיטת ארקנסו
קטגוריה:כדורסלני אוניברסיטת המדינה של איווה
קטגוריה:כדורסלני ריזן לודוויגסבורג
קטגוריה:כדורסלני באיירן מינכן
קטגוריה:אמריקאים שנולדו ב-1995
ג'ושוע אובייסי

ג'ושוע אובייסי (בגרמנית: Joshua Obiesie; נולד ב-23 במאי 2000) הוא כדורסלן גרמני המשחק בעמדת הסמול פורוורד בבאיירן מינכן.

==קריירה==
ב-23 בנובמבר 2018 חתם אובייסי בס.אוליבר וירצבורג מהבונדסליגה הגרמנית.<ref></ref> ב-12 בדצמבר 2018 הוא ערך את הופעת הבכורה שלו בקבוצה, כשרשם 8 נקודות ו-7 ריבאונדים בניצחון קבוצתו 95–77 על סיגל פרישטינה במסגרת היורופקאפ. ב-26 בדצמבר, בהופעת הבכורה שלו בבונדסליגה, רשם 12 נקודות, ארבעה אסיסטים ושלוש חטיפות במשחק נגד באיירן מינכן.<ref></ref> ב-27 בפברואר 2019 נבחר למשחק האולסטאר של הבונדסליגה.<ref></ref> ב-21 באפריל 2019 הכריז על כוונתו להתמודד בדראפט 2019 ב-NBA, אך לא נבחר.<ref></ref>

ב-23 ביולי 2021 חתם בבאיירן מינכן, המשחקת בבונדסליגה וביורוליג.

==קישורים חיצוניים==

==הערות שוליים==

קטגוריה:כדורסלנים גרמנים
קטגוריה:כדורסלני באיירן מינכן
קטגוריה:גרמנים שנולדו ב-2000
Cold, Cold Heart

"Cold, Cold Heart" (בעברית: "קר, לב קר") הוא סינגל קאנטרי שהוקלט על ידי הזמר האמריקאי האנק ויליאמס. הוא יצא לאור ב-2 בפברואר 1951, על ידי חברת התקליטים MGM רקורדס, כסינגל שלא מתוך אלבום. הוא נכנס לספר השירים האמריקאי הגדול.

== גרסתו של האנק ויליאמס ==
ויליאמס עיבד את המנגינה של השיר מההקלטה של "You'll Still Be in My Heart" של ט. טקסס טיילר מ-1945. בפרקו של הביוגרפיה על ויליאמס בתוכנית American Masters קבע היסטוריון מוזיקת הקאנטרי קולין אסקוט כי ויליאמס התרגש לכתוב את "Cold, Cold Heart" לאחר שביקר את אשתו, שסבלה מזיהום קשה בעקבות הפלה לא מבוקרת שבוצעה ללא ידיעתו של ויליאמס, בבית החולים. אסקוט משער שאשתו, אונדרי, ניהלה מספר מערכות יחסים במקביל לנישואיה עם ויליאמס. פאפי ניל מקורמיק, סולן להקת פלורידה, נכח במפגש בין השניים ומאוחר יותר אמר: .

הטיוטה הראשונה של השיר נכתבה ב-23 בנובמבר 1950 בערך. היא הקולטה לראשונה בליווי להקה, ששמה אינו ידוע, ב-21 בדצמבר 1950. בדומה לסינגל הקודם של ויליאמס, "I'm So Lonesome I Could Cry", גם "Cold, Cold Heart" פורסם כבי-סייד של "Dear John". "Dear John" הגיע בשיאו למקום השמיני במצעד הקאנטרי של מגזין הבילבורד, ואילו "Cold, Cold Heart" התגלה כשיר ג'וקבוקס סטנדרטי, שהושמע רבות בדיסקוטקים השונים. בעקבות נתוני ההשמעות הגבוהים שלו, הגיע למקום הראשון באותו מצעד.

=== מיקומי שיא ===

== גרסתו של טוני בנט ==

באותה השנה הוקלט השיר בגרסת פופ על ידי טוני בנט, עם עיבוד תזמורתי של פרסי פיית'. הקלטה זו פורסמה כסינגל על ידי קולומביה רקורדס, כמספר קטלוגי 39449. היא הגיעה לראשונה למצעד של מגזין בבילבורד ב-20 ביולי 1951, עלתה למקום הראשון, ושהתה בו 27 שבועות רצופים.<ref>
</ref>

הפופולריות של גרסתו של בנט סייעה לחשיפת מוזיקת הקאנטרי לקהל בין-לאומי, שאהד בעיקר את סוגת הפופ. ביל ג'נוביץ, כתב "Allmusic", הדגיש את השילוב החדשני הזה בין קאנטרי לפופ בכתבה שסקרה את השיר. .<ref></ref> ויליאמס אף התקשר לבנט ואמר לו בהלצה: "מדוע הרסת את השיר שלי?", אף שהשמיע אותו רבות בקרב אמני הקאנטרי של אותה תקופה. בנט עדיין נוהג לבצע את השיר בקונצרטים ובאירועים אליהם מוזמן. בשנת 1997 בוצע השיר על ידי קלינט בלאק, שהיה אורח בתוכנית המוזיקה של בנט, A&E's Live By Request. לאחר ההופעה סיפר על תהליך היצירה של השיר, והתאמתו לז'אנר הפופ. הוא אף הקליט גרסה מחודשת לשיר עם טים מקגרו, שנכללה ב-Duets: An American Classic (2006). בשנת 2012 פורסם דואט של בנט עם ויקנטיקו, שנכלל ב-Viva Duets, אלבום אולפן משותף של בנט עם כוכבי המוזיקה הלטינו-אמריקאית.

== קישורים חיצוניים ==

== הערות שוליים ==

קטגוריה:שירי טוני בנט
קטגוריה:שירים באנגלית
קטגוריה:שירים על בגידה: זוגיות
קטגוריה:שירי קאנטרי פופ
קטגוריה:סינגלים שהגיעו למקום הראשון במצעדי הבילבורד
קטגוריה:סינגלים בהוצאת קולומביה רקורדס
הנובר (מחוז לוזרן, פנסילבניה)

המועצה האזורית האנובר היא מועצה אזורית במחוז לוזרן, פנסילבניה, ארצות הברית. נכון למפקד האוכלוסין שנערך בשנת 2010, מנתה אוכלוסיית האנובר 11,076 נפשות, והיא המועצה האזורית המאוכלסת ביותר במחוז.<ref name="Census 2010"></ref>

== היסטוריה ==
האנובר הייתה אחת מהעיירות המקוריות שנבנו על ידי חברת סאסקהאנה מהמושבה האמריקאית בקונטיקט. הסרן לזרוס סטיוארט ועשרות מאנשיו עברו ממחוז לנקסטר לעמק ויומינג ב־1770; הם נלחמו בצד של קונטיקט במלחמות היאנקי-פנמיטים. עבור שירותם לקונטיקט, הסרן סטיוארט ואנשיו קיבלו שטח אדמה שהפך לעיר האנובר, שנקראה על שם עיר הולדתו של סטיוארט, האנובר במחוז דופן, פנסילבניה. בתחילת שנות ה־70 של המאה ה־18 בנה סטיוארט את הבית הראשון בחלקת ברסלאו של העיירה (בין נחל סולומון לנהר סאסקהאנה).

פשיטות אינדיאניות היו נפוצות מאוד בעמק ויומינג במאה ה־18. ב־3 ביולי 1778, טבחו כוחות בריטיים ואינדיאנים במתיישבים אמריקאים באקסטר של ימינו. יותר משני תריסר מתושבי הנובר נהרגו בקרב (ובהם הסרן לזרוס סטיוארט).

העיירה המקורית תפסה את כל הקרקע מווילקס-באר ועד ניופורט, ואת כל הקרקע שבין נהר סאסקהאנה לנהר ליהיי. במאה ה־19, הצטמקה העיירה המקורית כאשר תושבי חלקים ממנה התנתקו כדי ליצור רשויות מקומיות חדשות. בעשורים הבאים הפכה כריית הפחם לתעשייה העיקרית בעיר האנובר ובסביבתה. מפעלי עיבוד פחם נבנו ברחבי האזור.

מאז 1923 בעיר פועלת מאפיית סניידרז מהנובר.

== גאוגרפיה ==
תמונת לווין של נחל סולומון הזורם דרך מרכז האנובר.
על פי לשכת מפקד האוכלוסין של ארצות הברית, להאנובר שטח כולל של 49.8 קילומטרים רבועים, מתוכם 48.9 קמ"ר שטח יבשתי ו־0.9 קמ"ר מים. נהר סאסקהאנה מנקז את העיר ומפריד אותה מלארקסוויל ומפלימות'. הצד הצפוני של העיר – ליד הנהר – הוא ברובו בגובה נמוך (150–200 מטרים מעל פני הים); רוב בתי העיר ועסקיה שוכנים בחלקיה הצפוניים והמרכזיים. החלק הדרומי של העירייה הררי, ומתנשא לגובה של 655 מטרים בפסגת הר הייסטאק בגבול הדרום מזרחי. העיר מצויה בדיוק בין הערים וילקס־באר ונאנטיצ'וק.

=== אקלים ===
ברחבי המועצה האזורית שורר אקלים יבשתי לח (Dfa/Dfb) ואזור העמידות הוא 6a למעט בדנדי, שם הוא 6b. הטמפרטורות החודשיות הממוצעות נעות בין -3.17°C בינואר לבין 22.1°C ביולי.

== שלטון מקומי ==
האנובר מנוהלת על ידי מועצה בת שבעה חברים.

== דמוגרפיה ==
לפי מפקד האוכלוסין<ref name="GR2"></ref> של שנת 2000, התגוררו בהאנובר 11,488 נפשות, ב־4,951 משקי בית ו-3,153 משפחות. צפיפות האוכלוסין הייתה 235.7 אנשים לקילומטר רבוע. ההרכב האתני של העיר, בקטגוריות אמריקאיות, היה 98.08% לבנים, 0.96% אפרו-אמריקאים, 0.02% אינדיאנים, 0.17% אסייתים, 0.12% מ"גזעים" אחרים ו-0.64% משני "גזעים" או יותר. היספנים או לטינים מכל "גזע" היו 0.60% מהאוכלוסייה.

== תמונות ==
<gallery>
קובץ:Warrior Creek looking upstream.jpg|נחל ווריור, האנובר
קובץ:Warrior Creek looking downstream.jpg|נחל ווריור, האנובר
קובץ:Nanticoke Creek 2.jpg|נחל נאנטיצ'וק, האנובר
</gallery>

== קישורים חיצוניים ==

* 

== הערות שוליים ==

קטגוריה:יישובים שהוקמו ב-1772
קטגוריה:פנסילבניה: יישובים
יחיאל בוחבוט

הרב יחיאל בוחבוט (ז' באייר ה'תר"ץ, מאי 1930 - ט' בניסן ה'תשפ"ב, 10 באפריל 2022) היה רבה הספרדי של קריית שמונה וראש מכון "אוצרות הגאונים".

==ביוגרפיה==
נולד בבני מלאל שבמרוקו למשה וצלטנה. למד כשנתיים בישיבה בעיר מולדתו מפי הרב שלמה מלול. בשנים ה'תש"ה - ה'תש"ו עבר ללמוד בישיבה במקנס אצל הרבנים שמואל חליווה ויצחק אוחנה, ובשנים ה'תש"ז-ה'תש"ח בישיבתו של הרב רפאל ברוך טולידאנו בראשות הרב שמעון ואנונו. בהמשך למד בישיבת אוצר התורה בקזבלנקה. בשנת ה'תש"ח נסע לצרפת ללמוד בישיבת חכמי צרפת באקס לה בן אצל הרב חיים יצחק חייקין. לאחר גמר לימודיו שב למרוקו, ושימש כרב קהילת "חסד לאברהם" בקזבלנקה.

בשנת ה'תשכ"ו (1965/1966) עלה לישראל, והתיישב בקריית גת, שם היה אחראי על הכשרות ומוהל. באלול ה'תשמ"ג (ספטמבר 1983) הוכתר לרבה הספרדי של קריית שמונה לצד הרב האשכנזי צפניה דרורי, במקומו של רבו הרב יצחק אוחנה.

לאחר צאתו לגמלאות עבר לירושלים והתגורר בשכונת הר נוף. הוא לימד בכולל "יחוה דעת" של הרב דוד יוסף. היה חבר מחלקת הכשרות של הרבנות הראשית לישראל. עמד בראש מכון "אוצרות הגאונים" להוצאת כתבי יד, במסגרתו הוציא את "דרשות רבי בצלאל אשכנזי" ועוד.

התכתב עם חכמי דורו, בהם הרבנים עובדיה יוסף, יהושע מאמאן, אליהו אברז'ל, שמואל פנחסי, שלמה משה עמאר ועוד.

נפטר ב-10 באפריל 2022 (ט' בניסן ה'תשפ"ב), כשבועיים לאחר פטירת בנו הרב משה צבי. נקבר בהר המנוחות.

==משפחתו==
נישא לפנינה בת אברהם ואקנין, ונולדו להם שני בנים ושתי בנות. בנו הרב משה צבי בוחבוט כיהן כרבה של טבריה ומהדיר שו"ת רבי בצלאל אשכנזי. בן נוסף, הרב אברהם בוחבוט, הוא מנהל מחלקת שחיטה ויבוא בשר ברבנות הראשית לישראל.

גיסו היה הרב יצחק פחימא, ראש ישיבה ושוחט בקולמר שבצרפת.

==ספריו==
על פי עדותו, ארגז מלא כתבי יד אבד במהלך השנים. מהמעט ששרד הוציא הספרים:
* ריח בני - פירושים על התורה ומדרשי חז"ל. ירושלים ה'תשנ"א.
* קול תחינה החדש והמדויק לתשעה באב - סדר התפילות והקינות. נוסח מוגה ומתוקן, בתוספת הלכות ומנהגים וביאור להפטרת תשעה באב על פי התרגום הערבי. כולל מגילת איכה וספר איוב. ירושלים, ה'תשנ"ח.
* הוציא לאור מכתב יד קובץ דרשות רבני מצרים הקדמונים מאת ר' ישראל תלמיד רבי בצלאל אשכנזי וחכמים נוספים. עם הערות וביאורים שם "יוסף ברכה".
** ישא ברכה דרשות על התורה והמועדים. נספח לספר "דרשות רבני מצרים הקדמונים".
* ספר "ארחות חיים" לרא"ש, עם ביאור יורה בינה. ירושלים, ה'תשנ"ה.
* הוציא מכתב יד דרשות ומאמרים מאת רבי בצלאל אשכנזי, בתוספת הערות וביאורים בשם "ישא ברכה", ותולדות חיי ר' בצלאל אשכנזי מאת בנו הרב משה צבי. ירושלים, ה'תשנ"ו.

==קישורים חיצוניים==
* [https://www.yeshiva.org.il/rabbi/803 שיעורי הרב יחיאל בוחבוט], אתר ישיבה
* 

==הערות שוליים==

קטגוריה:רבני ערים בישראל
קטגוריה:קריית שמונה: רבנים
קטגוריה:רבנים מרוקאים ישראלים
קטגוריה:בוגרי ישיבת חכמי צרפת
קטגוריה:יהודים הקבורים בהר המנוחות
קטגוריה:קזבלנקה: רבנים
קטגוריה:עולים בשנות ה-1960
קטגוריה:הר נוף: רבנים
קטגוריה:מהדירי ספרות תורנית
קטגוריה:ישראלים שנולדו ב-1930
קטגוריה:ישראלים שנפטרו ב-2022
ריאה מיאזווה

ריאה מיאזווה (ביפנית: 宮沢 りえ; נולדה ב-6 באפריל 1973). היא שחקנית קולנוע וטלוויזיה יפנית. על עבודתה היא זכתה בשישה פרסים של האקדמיה היפנית לקולנוע ובשלושה פרסי "קינמה ג'ונפו".

== ביוגרפיה ==
ריאה מיאזווה נולדה בטוקיו למשפחה מעורבת הולנדית-יפנית. מגיל 11 היא החלה להשתתף בפרסומות והמשיכה לתוכניות ילדים. היא הצטלמה במספר סרטים לילדים. בשנת 1989 היא החלה בקריירה של זמרת והוציאה את אלבומה הראשון "MU". האלבום הגיע למקום השלישי במצעד הפזמונים ביפן. בהמשך היא הוציאה עוד כמה אלבומים אך עם הצלחה פחותה.

מיאזווה פרצה להכרה כלל ארצית כאשר בשנת 1991 הצטלמה בערום בספר צילומים Santa Fe. אחד הצילומים פורסם בעיתונים בעלי תפוצה ארצית "יומיאורי שימבון" ו-"אסאחי שימבון". הדבר היה חריג למדינה וגרם לוויכוח סוער בתקשורת. כתוצאה מכך מיאזווה זכתה בפרסום רב וספר נמכר בכ-1.5 מיליון העתקים. בשנת 1992 היא הודיע על חתונה קרובה עם מתאבק סומו, אך בשנת 1993 החתונה בוטלה. בספטמבר 1994 היא ניסתה להתאבד ככל הנראה על רקע של שתיית אלכוהול ומאבקי כוח עם האמא שהייתה המנהלת שלה.

בתחילת 1996 מיאזווה עברה לקליפורניה, אך כבר בשנת 1997 היא חזרה ליפן והמשיכה את הקריירה בקולנוע. בשנת 2001 היא זכתה בפרס "השחקנית הטובה ביותר" בפסטיבל הסרטים הבינלאומי במוסקבה עבור משחקה בסרט Peony Pavilion ובשנת 2014 היא זכתה בפרס בפסטיבל קולנוע של טוקיו. על משחקה בסרט The Twilight Samurai (2002) היא קיבלה "פרס קינמה ג'ונפו". היא קיבלה פרס זה גם בשנת 2004 עבור משחקה ב-The Face of Jizo.

בשנת 2016 מיאזווה זכתה בפרס של אקדמיה לקולנוע היפנית על משחקה בסרט "אהבתה מרתיחה את מי האמבט".

==חיים אישיים==
בשנת 2009 מיאזווה הודיע שהיא בהריון מגולש יפני. במאי 2009 לזוג נולדה בת. בשנת 2016 הם התגרשו.

==קישורים חיצוניים==

* 

קטגוריה:שחקניות קולנוע וטלוויזיה יפניות

קטגוריה:שחקניות תיאטרון
קטגוריה:שחקניות ילדות
קטגוריה:דוגמניות יפניות
קטגוריה:אישים ממוצא הולנדי
קטגוריה:יפניות שנולדו ב-1973
קטגוריה:יפנים שנולדו ב-1973
אל-אחמדי (מחוז)

אל-אחמדי (בערבית: محافظة الأحمدي) הוא אחד מששת המחוזות של כווית.

==תתי מחוזות==
מחוז אל-אחמדי מורכב מתתי-המחוזות הבאים: <ref>[http://www.kuwait-info.com/map/tou_ahmadi.htm מפת כווית]</ref>
* אבו חליפה
* אל-אחמדי
* אל-עקילה
* דאהר
* פההיל
* פינטאס
* האדיה
* ג'אבר אל עלי
* מחבולה
* מנגף
* ריקה
* סובאהיה
* סבאח אל-אחמד סי סיטי
* ואפרה

== מושל ==
ג'ביר עבדאללה ג'ביר עבדאללה השני כיהן כמושל המחוז בין 1962-1985.<ref name="Rush1987"></ref>

== גאוגרפיה ==
המחוז ממוקם כ-33 ק"מ מבירת כווית, כווית סיטי.

== אקלים ==
הטמפרטורה הממוצעת היא 28 מעלות צלזיוס. החודש הכי חם הוא אוגוסט (40 מעלות צלזיוס), והחודש הקר ביותר הוא דצמבר (15 מעלות צלזיוס). כמות המשקעים הממוצעת היא 164 מילימטרים בשנה. חודש נובמבר הוא החודש שיש בו הכי הרבה גשם (65 מ"מ גשם), וחודש יוני הוא החודש שיש בו הכי פחות גשם (1 מ"מ גשם).

==קישורים חיצוניים==

==הערות שוליים==

קטגוריה:כווית: מחוזות
קונג

נהר קונג
ילד לאוטי קטן חותר בסירה על נהר הסקונג
נהר קונג (בלאית: ເຊກອງ; בקמרית: សេកុង; בווייטנאמית: sông Sê Kông) הוא נהר במרכז וייטנאם.

מקורו של הנהר במחוז Thừa Thiên–Huế שבמרכז וייטנאם, משם הוא זורם דרך דרום לאוס ומזרח קמבודיה. הוא מצטרף לנהר מקונג ליד העיירה Stung Treng בקמבודיה.

חלק מהנתיב שלו מהווה את גבול לאוס–קמבודיה.

== יובלים ==
* נהר Xe Kaman

==קישורים חיצוניים==

קטגוריה:נהרות גבול
קטגוריה:וייטנאם: גאוגרפיה
קטגוריה:לאוס: גאוגרפיה
קטגוריה:קמבודיה: גאוגרפיה